CELEX: C2007/269/103
Language: el
Date: 2007-11-10 00:00:00
Title: Υπόθεση T-339/07: Προσφυγή της 11ης Σεπτεμβρίου 2007 — Juwel Aquarium κατά ΓΕΕΑ — Potschak — Bavaria Aquaristik (Panorama)

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/57
            
         Προσφυγή της 11ης Σεπτεμβρίου 2007 — Juwel Aquarium κατά ΓΕΕΑ — Potschak — Bavaria Aquaristik (Panorama)
   (Υπόθεση T-339/07)
   (2007/C 269/103)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Juwel Aquarium GmbH & Co. KG (Rotenburg, Γερμανία) (εκπρόσωποι: D. Jestaedt και G. Rother, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Christian Potschak — Bavaria Aquaristik
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 28ης Ιουνίου 2007 (υπόθεση R 214/2006-1)·
            
         
               —
            
            
               να απορρίψει το αίτημα περί κηρύξεως ακυρότητας που υπέβαλε ο αντίδικος στην ενώπιον του τμήματος προσφυγών διαδικασία όσον αφορά το κοινοτικό σήμα «Panorama» (αριθ. 2 771 087)·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «Panorama» για προϊόντα των κλάσεων 11, 16 και 20 (αίτηση αριθ. 2 771 087).
   
      Δικαιούχος του κοινοτικού σήματος: Η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: Christian Potschak — Bavaria Aquaristik.
   
      Απόφαση του τμήματος ακυρώσεων: Απόρριψη του αιτήματος περί κηρύξεως ακυρότητας.
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεων και μερική αναγνώριση της ακυρότητας του κοινοτικού σήματος.
   
      Λόγοι ακυρώσεως: Παράβαση του άρθρου 7, παράγραφος 1, στοιχείο γ', του κανονισμού (ΕΚ) 40/94 (1), διότι το κοινοτικό σήμα «Panorama» δεν είναι καθαρά περιγραφικό. Επιπλέον, σύμφωνα με το άρθρο 7, παράγραφος 1, στοιχείο δ', του κανονισμού (ΕΚ) 40/94, το σημείο «Panorama» δεν έχει καταστεί σύνηθες και δεν αποτελεί καθαρά περιγραφική έννοια.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).